                                                   Z A P I S N I K

    Sa sjednice Općinskog vijeća općine Jarmina održane 13. rujna 2013. godine u 20:00 sati u prostorijama općine Jarmina.

     NAZOČNI:                                                            ODSUTNI:
1. STJEPAN BENČIĆ                                          1. TATJANA LUSAVEC

2. DRAGUTIN CULI                                           2. STEVO CULEJ

3. MARIO ROŽIĆ                                                3. MARKO MLINAR

4. VLADIMIR KLARIĆ

5. STJEPAN DADIĆ

6. MARIO CAFUTA

7. JOSIP HANŽEK

8. MARIO MATIĆ

      Predsjednik vijeća Mario Rožić pozdravio je sve nazočne i konstatirao je da postoji kvorum.

      Predsjedanjem sjednice preuzeo je dopredsjednik Mario Matić koji je predložio

                                        D N E V N I   R E D
1. Usvajanje zapisnika sa prethodne sjednice.

2. Aktualni sat.

3. Donošenje polugodišnjeg izvještaja o izvršenju proračuna

Općine Jarmina u 2013. godini.

4. Donošenje Odluke o izmjenama i dopunama proračuna općine

Jarmina u 2013. godini.

5. Izvješće o nekretninama na području općine Jarmina.

6. Razno.

      Glasovanjem vijećnika dnevni red je jednoglasno usvojen.

                                                Točka 1.

      Kako primjedbi na zapisnik nije bilo, glasovanjem vijećnika zapisnik sa prethodne sjednice vijeća je jednoglasno usvojen.

                                                 Točka 2.

   Pod ovom točkom dnevnog reda načelnik Andrija Draganić vijećnike je ukratko izvijestio o aktivnostima koje su bile od prošlog vijeća.

   Naglasio je da se nastavljaju javni radovi, čiste se javne površine a održana je koordinacija sa županom gdje je bilo govora o legalizaciji, prijevozu učenika gdje je zaključeno da će roditelji plaćati pedeset kuna a županija i općina ostali potreban dio a za drugo dijete da pedeset kuna plati općina.
    Načelnik je također rekao da bi općina trebala godišnje sufinancirati topli obrok u osnovnoj u iznosu od jedne kune po učeniku  na temelju zamolbe osnovne škole.

     Vijećnik Dragutin Culi je rekao da se sa koordinacije o legalizaciji vidi da legalizacija u Jarmini ide dosta dobro i da će se tu prikupiti određeni prihodi.

      Načelnik je rekao da smo nogometnom klubu skupili igraće koji hoće igrati te da se nastavilo sa radom.

       Predsjednik vijeća Mario Rožić je rekao da su neki igraći koji su bili plaćeni otišli a igraju oni koji hoće.
       Načelnik je naglasio da će općina organizirati naplatu placarine za kirvaj a sredstva su namijenjena za nogometni klub.

       Vijećnik Mario Cafuta pita dali se sufinancira karta za prijevoz  i učenicima koji idu u srednju školu u Osijek i drugdje. 

                                                    Točka 3.
        Predsjednik odbora za proračun i financije Vladimir Klarić ukratko je analizirao realizaciju proračuna za prvih šest mjeseci te je rekao da je realizacija dosta realna.

         Načelnik Andrija Draganić obrazložio je polugodišnje izvješće o izvršenju polugodišnjeg proračuna općine Jarmina za 2013. godinu.

         Nakon rasprave vijećnika glasovanjem jednoglasno je donesena Odluka o usvajanju polugodišnjeg izvješća o izvršenju proračuna općine Jarmina za 2013. godinu.

                                                    Točka 4.
         Predsjednik Odbora za proračuni financije Vladimir Klarić vijećnike je upoznao sa potrebom donošenja izmjena i dopuna proračuna za 2013. godinu.

         Načelnik je također vijećnike upoznao sa stavkama odnosno pozicijama kojima treba biti obuhvaćene izmjene i dopune proračuna u ovoj godini.

         Nakon kratke rasprave vijećnika, glasovanjem jednoglasno je donesena Odluka o izmjenama i dopunama proračuna općine Jarmina u 2013. godinu kako je predložio odbor za proračun i financije.

                                                   Točka 5.

         Vijećnik Dragutin Culi vijećnike je detaljno informirao o svim nekretninama na području općine Jarmina kojima je vlasnik općina Jarmina ili Republika Hrvatska te kakav status imaju.

         Načelnik je objasnio koje bi  parcele mogle ići u prodaju.

         Vijećnik Josip Hanžek je rekao da nekretnine koje su u vlasništvu Republike Hrvatske dodjele općini Jarmini.

                                                  Točka 6.

         Član Odbora za socijalnu skrb Stjepan Dadić vijećnike je izvijestio da je na sjednici odbora dogovoreno da će se izraditi plan socijalne skrbi.

         Također je rekao da je odbor razmatrao sedam prispjelih zamolbi za socijalnu pomoć te je neke uvažio, neke odbio a neki moraju dostaviti potrebu dokumentaciju.

         Nakon rasprave glasovanjem jednoglasno je prihvaćeno izvješće  a odboru se odobrava dodjela socijalne jednokratne pomoći u iznosu od tristo kuna.
         Glasovanjem vijećnika donesena je odluka o pristupanju općine Jarmina LAG-u „Bosutski niz“.

         Zamjenica načelnika Višnja Škrlec je rekla da se čekaju nove uredbe ministarstva kako bi komisija za natječaj mogla raspisati natječaj za davanje koncesije za odvoz komunalnog otpada.

         Također se raspravljalo o mjesnom vodovodu gdje je rečeno da općina novim zakonom ne može distribuirati vodu.

         Nakon rasprave jednoglasno je donesena  odluka o davanju prava korištenja (upravljanja) i održavanja komunalnih vodnih građevina za javnu vodoopskrbu na području općine Jarmina javnom isporučitelju vodnih usluga Vinkovačkom vodovodu i kanalizaciji d.o.o. a koja je već i ranije bila donešena.

         Glasovanjem vijećnika donesena je odluka da se pomogne osnovnoj školi u sufinanciranju prehrane učenika u iznosu jedne kune po obroku.
          Također je zaključeno da općina Jarmina može sa bankom i dalje sklopiti ugovor o minusu od tristo tisuća kuna za poslovanje općine.
           Načelnik je pročitao zamolbu Dječjeg vrtića „Kosjenka“ o mogućnost otvaranja dječjeg vrtića u Jarmini.

           Vijećnik Stjepan Dadić je rekao da se Višnja treba uključiti u programe.

                                                                        Predsjednik Općinskog vijeća

                                                                                     Mario Rožić

